คาลาฟีนา

**คาลาฟีนา** (; ) เป็นเกิร์ลกรุปชาวญี่ปุ่น ก่อตั้งโดยยุกิ คะจิอุระ เมื่อปี ค.ศ. 2007 เพลงส่วนใหญ่ถูกใช้ประกอบอนิเมะเรื่อง *[[คะระ โนะ เคียวไก]]* () 

คาลาฟีนาปรากฏครั้งแรกในเดือนมกราคม ค.ศ. 2008 มีสมาชิกสองคนคือวะกะนะ โอตะกิ และเคโกะ คุโบะตะ ที่เป็นสมาชิกฟิกชันจังก์ชัน (FictionJunction) ของยุกิ คะจิอุระ ต่อมาในเดือนพฤษภาคมปีเดียวกันจึงมีสมาชิกอีกสองคนคือมะยะ โทะโยะชิมะ และฮิกะรุ มะซะอิ เข้ามาสมทบด้วย

ปัจจุบันคาลาฟีนาจะย้ายไปสังกัดค่ายซาครามิวสิก (Sacra Music) ที่เป็นสังกัดลูกของโซนี่มิวสิกเอ็นเตอร์เทนเมนต์ญี่ปุ่นในเดือนเมษายน 2017

## สมาชิก

; สมาชิก
* **วะกะนะ โอตะกิ** (; 10 ธันวาคม 1984) – ร้องนำ สมาชิกวงฟิกชันจังก์ชัน ในชื่อว่า **วะกะนะ** ()
* **เคโกะ คุโบะตะ** (; 5 ธันวาคม 1985) – ร้องนำ  สมาชิกวงฟิกชันจังก์ชัน ในชื่อว่า **เคโกะ** ()
* **ฮิกะรุ มะซะอิ** (; 2 กรกฎาคม 1987) – ร้องนำ เข้าเป็นสมาชิกวงจากการผ่านการออดิชันของโซนี่เอ็นเตอร์เทนเมนต์ ที่มีผู้เข้าแข่งขัน 30,000 คน
; อดีตสมาชิก
* **มะยะ โทะโยะชิมะ** () – ร้องนำ เข้าเป็นสมาชิกวงจากการผ่านการออดิชันเช่นเดียวกับฮิกะรุ มะซะอิ เธอลาออกจากวงในปี ค.ศ. 2009 

; ผู้สนับสนุน
* **[[ยุกิ คะจิอุระ]]** (; 6 สิงหาคม 1965) – นักแต่งเพลงให้วง
* **เระมิ ทะนะกะ** (; 6 มกราคม 1977) – ลูกคู่  ในชื่อว่า **เระมิ** ()
* **ยุริโกะ ไคดะ** (; 1 พฤศจิกายน) – ลูกคู่
* **ฮะนะเอะ โทะมะรุ** () – ลูกคู่

## ประวัติ
คาลาฟีนาก่อตั้งขึ้นในปี พ.ศ. 2550 โดยยุกิ คะจิอุระ เพื่อทำเพลงประกอบจำนวน 7 เพลงให้กับอนิเมะเรื่อง *[[คะระ โนะ เคียวไก]]* ที่ฉายในโรงภาพยนตร์เป็นจำนวน 7 ตอน ในเดือนมกราคม พ.ศ. 2551 พวกเธอได้ออกวางจำหน่ายซิงเกิลเปิดตัวชื่อ oblivious ซึ่งประกอบไปด้วยสามเพลงที่ใช้ประกอบในอนิเมะสามตอนแรก (Oblivious, Kimi ga Hikari ni kaete yuku, Kizuato) โดยทุกเพลงในซิงเกิลนี้ วะกะนะ โอตะกิ และเคโกะ คุโบะตะ เป็นผู้ร้อง ซึ่งต่อมาซิงเกิลนี้ได้อยู่ในอันดับที่ 8 ของออริคอนชาร์ต ในความสำเร็จของซิงเกิลเปิดตัวนี้ ทำให้พวกเธอได้ออกวางจำหน่ายซิงเกิลรีมิกซ์ออกมาเป็นมินิอัลบั้มในเดือนเมษายน 2551 ในชื่อว่า Re/oblivious ซึ่งประกอบไปด้วยเพลงทั้งสามในซิงเกิลเปิดตัวในรูปแบบรีมิกซ์

ในเดือนพฤษภาคม 2551 รายชื่อของพวกเธอทั้ง 4 ที่เป็นนักร้องได้ถูกเปิดเผยออกมา ซึ่งวะกะนะและเคโกะนั้นมาจากโปรเจกต์ *FictionJunction* ส่วนมะยะและฮิกะรุนั้นได้ถูกคัดเลือกมาจากนักร้อง 30,000 คนที่ทาง โซนี่ มิวสิก และยุกิ คะจิอุระเป็นผู้คัดเลือก ในขณะนั้นเว็บไซต์อย่างเป็นทางการของพวกเธอก็ได้เพิ่มตัวอย่างของเพลงในซิงเกิลใหม่ชื่อ ARIA ซึ่งจะถูกใช้เป็นเพลงประกอบเพลงที่ 4 ของอนิเมะเรื่อง *คะระ โนะ เคียวไก* เช่นกัน

ในเดือนมิถุนายน 2551 ในเว็บไซต์หลักของพวกเธอได้มีการประกาศเกี่ยวกับซิงเกิลที่ 2 ของวงคือ Spinter~ARIA ซึ่งสองเพลงในซิงเกิลนี้ได้ถูกใช้เป็นเพลงประกอบที่ 4(ARIA) และ 5(Sprinter) ของอนิเมะเรื่องเดียวกัน โดยในซิงเกิลนี้มะยะและฮิกะรุ ได้เข้ามาร่วมร้องกับวะกะนะและเคโกะด้วย รวมทั้งหมดเป็น 4 คน จนกระทั่งเดือนพฤษภาคม 2552 โซนี่มิวสิกเอ็นเตอร์เทนเมนท์ ต้นสังกัดได้ออกประกาศอย่างเป็นทางการว่ามะยะพ้นจากการเป็นสมาชิกของวง ปัจจุบันคาลาฟีนาจึงมีสมาชิกสามคนคือวะกะนะ เคโกะ และฮิกะรุ

## ผลงาน
### อัลบั้ม
* 23 เมษายน 2551 Re/oblivious #37 (มินิอัลบั้ม รีมิกซ์)
* 4 มีนาคม 2552 Seventh Heaven
* 17 มีนาคม 2553 Red Moon
* 21 กันยายน 2554 After Eden
* 20 มีนาคม 2556 Consolation

### ซิงเกิล
* 23 มกราคม 2551 oblivious
* 30 กรกฎาคม 2551 sprinter / ARIA
* 24 ธันวาคม 2551 fairy tale
* 4 มีนาคม 2552 Lacrimosa (เพลง ED ของ Kuroshitsuji)
* 20 มกราคม 2553 Hikari no Senritsu (เพลง OP ของ โซะ ระ โนะ โวะ โตะ)
* 15 กันยายน 2553 Kagayaku Sora no Shijima ni wa (เพลง ED ของ Kuroshitsuji)
* 16 กุมภาพันธ์ 2554 Magia (เพลง ED ของ Puella Magi Madoka Magica)
* 18 เมษายน 2555 to the beginning (เพลง OP ของ Fate/Zero)
* 18 กรกฎาคม 2555 moonfesta〜ムーンフェスタ〜 
* 24 ตุลาคม 2555 ひかりふる(hikarifuru) 
* 2 ตุลาคม 2556 アレルヤ(alleluia) 
* 6 พฤศจิกายน 2556 君の銀の庭(kimi no gin no niwa) 
* 6 สิงหาคม 2557 heavenly blue  (เพลง OP ของ Aldnoah Zero)
* 19 พฤศจิกายน 2557 believe (เพลง ED ของ Fate stay night unlimited blade works)

### ดีวีดี
* Kalafina LIVE 2010 “Red Moon” at JCB HALL ~Kajiura Produce 3rd Anniversary LIVE TOUR~

## แหล่งข้อมูลอื่น
* เว็บไซต์อย่างเป็นทางการ
* เว็บบล็อก Kalafina Note 
* เว็บบล็อกทางการ 

หมวดหมู่:กลุ่มดนตรีสัญชาติญี่ปุ่น
หมวดหมู่:เกิร์ลกรุปญี่ปุ่น
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน